Grappie virrie blou Maandag
Kry die SMS vanoggend van Cornelia.
Wat is 'n senuweewrak?
'n Man met 'n huispaaiement, karpaaiement, 'n vrou en 'n skelmpie… en almal is 'n maand laat.
Useless (but interesting) facts
Got this via e-mail. Couldn't help wondering why the original author had time so sit and think this up. Doesn't he or she have any hobbies?
The sentence The quick brown fox jumps over the lazy dog uses every letter of the alphabet. (I knew that from my St.7 typing lessons! – ilse)
A goldfish has a memory span of three seconds. (What am I blogging about again?)
Babiesare born without knee caps. They don't appear until the child reaches 2 to 6 years of age.
In the last 4,000 years, no new animals have been domesticated. (I wonder if this is true!? – ilse)
There are more chickens than people in the world. (Who counted them? – ilse)
So, there you go. Now we both know a little bit more. Now go and persuade somebody to play your own special version of Trivial Pursuit. I've got work to do!
Junie 25, 2008 in Sonder kategorie
Was vandag saam met Christian Cancer Care ('n groep van my vriendinne wat almal kanker oorleef het) by die kindersaal vir kankerlyertjies by die Joburg Gen. (Of klink die kinder-onkologie eenheid beter??)
Na hulle kanker waardeer Cornelia, Lynette en die res die lewe natuurlik baie meer. Daarom pak ons sulke klein omgeeboksies vir die kids met 'n speelding of twee, 'n inkleurboek en potlode, 'n bandana, gebreide slaapsokkies en 'n paar lekkergoed.
Vir tieners pak ons sakkies met toiletware en slaapsokkies en 'n bandana, en vir volwassenes weer iets soos badsout en 'n tydskrif.
Ek het al voorheen help bokse pak, en tree op as seremoniemeester by hulle fundraisers, maar ek het nog nooit die hospitaalbesoek meegemaak nie.
Maar na vandag waardeer ek my twee blou-oog kinders baie meer. En ook hulle (en my eie gesondheid) – 'n mens aanvaar so maklik dat jy more-oggend gaan opstaan, of dat jy Kersfees by die see gaan wees, of dat jou kind oor 8 jaar gaan Matriek skryf.
En ons wens ons lewens om – want ons droom altyd oor more en volgende week en volgende jaar. Vandag was daar een spesifieke kind wat waarskynlik min dae op aarde oor het. 'n Klein weeskindjie wat leukemia het, en wat nooit ooit besoekers kry nie. Op suurstof, met 'n magie wat boep staan van die kanker, en 'n dun, uitgeteerde lyfie. Soos daardie Kambodja-kindertjies. Hartverskeurend.
Die ander in die eenheid reageer almal goed op hulle behandeling, maar baie woon letterlik vir maande daar. Die driejarige Immanuel (met baie chutzpah en 'n groot lewensvreugde), is al in die eenheid vandat hy 'n baba is. Die laaste paar maande kon hy soms huis toe gaan, maar as daar 'n krisis is word die Joburg Gen maar sy huis.
Die CHOC-saalmoeder is 'n wonderlike vrou met die naam van Brenda. Sy is byna 60 met jare se verpleegervaring, maar speel eintlik meer die rol van maatskaplike werker en berader en ma vir die kinders. Goddank vir mense soos sy – ongelukkig raak hulle al skaarser, want verpleging is nie meer 'n roeping nie. Vir baie mense is dit bloot 'n werk wat iets betaal aan die einde van die maand.
Vergun my 'n klein advertensie ten bate van CHOC (die Childhood Cancer Foundation South Africa):
Smul aan Danone Clover en help kankerlyertjies
Danone Clover wil vanjaar vir die vyfde agtereenvolgende jaar 'n huis bou vir jong kankerlyertjies en hulle gesinne. Daarom skenk hulle 'n deel van die opbrengs uit verkope van alle Danone Clover joghurt, suiwel vrugtesapmengsels, maas en Ultramel vla gedurende Julie en Augustus aan CHOC (Childhood Cancer Foundation South Africa). Met jóú hulp is die mikpunt van R1,5 miljoen vir 'n CHOC-huis in Oos-Londen binne maklike bereik. En as jy meer wil skenk, stuur 'n SMS met die letters DCK na 38277. CHOC ontvang R10 per SMS.
Murphy's lesser known laws (very funny!)
Got this via e-mail. Hilarious!
5. Nothing is foolproof to a sufficiently ingenious fool.
8. If the shoe fits, get another one just like it. For the OTHER foot.
Kry hierdie vanoggend van my skoonsus Elna af. Hoop jou Maandag is nie te blou nie!
'n Vrou is eers soos n appel, ferm & rond. Dan soos n peer, sagter en ietwat misvorm. Dan soos n ui, as jy daarna kyk wil jy huil!
Mans is eers soos eikehout, hard en onbuigbaar. Dan soos n wilgerlat, slapper en meer hangend. Dan soos n krismisboom, van wortel af boontoe dood en balle net vir versiering.
'n Leefstylverandering is moontlik
Junie 20, 2008 in Sonder kategorie
Het vandag gaan eet saam met Dr. Conrad Smith van die Medical Nutritional Institute (MNI) wat die ANTAGOLIN ontwikkel het waarmee ek my insulientelling kon halveer oor die afgelope paar maande.
Toe ek hier begin blog het (so November se kant), was my insulientelling 20. Einde April het dit op 9 gestaan, en ek glo ek is nou seker al naby 7. (Tussen 2 en 11 is normaal, maar ek mik vir die heel laagste gesonde telling.)
Fenomenaal, sal almal wat aan insulienweerstandigheid lei, jou vertel. (En vir die wat hulle insulienweerstandigheid en die dokter se waarskuwings daaroor ignoreer, onthou: diabetes IS jou voorland. Dalk nie nou dadelik nie, maar beslis oor so paar jaar van nou af.)
Antagolin word ook beskou as 'n wondermiddel vir die beheer van tipe 2-diabetes, en help ook met gewigsverlies as insulienweerstandigheid jou groot probleem is.
Conrad is 'n dinamiese ou wat nie net allerhande aanvullings ontwikkel het nie, maar boonop baie navors en skryf oor die emosionele kant van gesonde eetpatrone. (Ek is nie al een wat beindruk is deur MNI se benadering tot gesondheid nie – kyk uit vir hulle klinieke landswyd, onder meer by groot Pick & Pay winkels, soos hipermarkte. Pasiente by hierdie klinieke word nie net gesonde eetgewoontes geleer nie, maar ook geleer om reg te dink oor kos.)
Antagolin het my baie gehelp, maar ek moes ook my LEEFSTYL verander en leer om anders te dink oor gesondheid en kos. Die wat gereeld hier lees, weet al dat ek gratis by Mike's Kitchen in Alberton kan eet, omdat hulle wil bewys dis nie uiteet wat jou vet maak nie, maar jou koskeuses.
Hier is wenke wat my gehelp het om sonder om een keer drasties te dieet, twee bloesgroottes en een broekgrootte te krimp. Let wel, ek het NOOIT enige iets heeltemal uitgeskakel nie, want dan is dit al waaraan ek kan dink. Maar matigheid is die sleutel…
Moenie net stysel (soos pap of muesli) vir ontbyt eet nie, want dan wil jy teen 10 uur enige iets eet wat nie aan die vloer vasgekap is nie. Sluit 'n stewige porsie proteien ook in – 'n eier, ham, 'n stukkie wors, bietjie maalvleis, 'n stukkie hoender, kaas. Dit hou jou bloedsuikervlakke stabiel en die honger weg sodat jy maklik tot by middagete kan vergeet van kos. 'n Lekker ontbyt om werk toe in te pak, is 'n saadbrood-toebroodjie met kaas, tamatie, 'n sny koue vleis, blaarslaai en pesto as smeermiddel. Of 'n eiermayonaisse-toebroodjie. Of hoender- of tunamayonaisse, almal met blaarslaai, tamatie en gherkin. Of avokadopeer met tamatie en blaarslaai.
As ek by Mike's eet, bestel ek altyd my kos sonder stysel, en eet liewers slaai of groente saam met 'n proteien. (Die gemiddelde SA'ner eet ver te min proteien – ons gryp na stysel, want dis vinnig om voor te berei, en 'n comfort food.)
Stadig met die pizza en pasta – pasta behoort 'n bederf te wees, nie stapelvoedsel nie, veral as jy insulienweerstandig is. As jy wil pizza eet, deel met iemand, of volstaan by so drie skywe en neem die res huis toe en vries dit in aparte bakkies vir ander dag.
Dit geld ook vir omtrent alle restaurantporsies – moenie verplig voel om alles daar te eet nie. Vra 'n brakbak, en vat die ander helfte huis toe vir 'n volgende ete.
Bestel 'n voorgereg vir 'n hoofgereg – dis steeds reuse porsies.
Ek is gelukkig baie lig op alkohol (soos in amper 'n geheelonthouer, bloot omdat ek nie juis van die smaak hou nie). (Enige voornemende man: ek is 'n cheap date, haha.) My drinkding vir 'n uiteet is dus amper altyd cola tonic met Sprite Zero, of ystee.
Drink maar daardie 2 liter water 'n dag! Soms is mens dors en nie regtig honger nie.
Ek se dit weer: stadig met die koffie (en tee, behalwe kruietee). Kaffeien verhoog jou insulienvlakke, sorg vir onstabiele bloedsuikervlakke en laat jou dus gou moeg en/of honger voel.
Eet soms koek of poeding of sjokolade, maar nie elke dag nie. En eet KLEIN porsies – ek vrek veral in die winter oor 'n warmpoeding, maar deel 'n Mike's porsie met my twee kleintjies.
As jy die slag lus het vir 'n hamburger, haal een helfte van die brood af, en eet dit sonder die chips. Dit raak vinnig 'n gewoonte om so te eet, kan ek jou belowe.
Eet aartappel in die skil met 'n bietjie botter of mayonaisse, of rys as jy die dag voel jy kan regtig nie sonder stysel nie. Maar los die chips!!
En my beste wenk? Los altyd 'n bietjie kos op jou bord. Virrie feetjies. Angel's food, noem party mense dit. Die emosionele boodskap wat jy vir jou lyf stuur, is dat kos nie meer jou baas is nie.